Daugavas iela (Daugavpils)

__NOTOC__
**Daugavas iela** ir iela Daugavpilī, Daugavas labajā krastā. Daugavas iela sākas pilsētas centrā kā 18. novembra ielas turpinājums rietumu virzienā un ved līdz Daugavpils ziemeļrietumu robežai Mežciema apkaimē. Tur iela pārtop bezvārda ceļā Kooperatora vasarnīcu ciemā un tālāk stiepjas pa Līksnas pagastu līdz A14 autoceļam. Daugavas iela savieno Centra, Esplanādes, Cietokšņa, Dzintaru un Mežciema apkaimes.

Daugavas ielas garums ir 8080 metri, tā ir viena no garākām ielām pilsētā. Ielā ir asfalta segums, satiksmes kustība norit abos virzienos, pa vienu joslu katrā virzienā. Ielas posms no tās sākuma līdz Vienības tiltam ir valsts galvenā autoceļa A13 daļa, bet posms no Vienības tilta līdz sazarojumam Dzintaru apkaimē — valsts reģionālā autoceļa P67 daļa. Pa Daugavas ielu kursē 4., 5. un 21. maršrutu autobusi.

Ielas apkāŗtnē atrodas Daugavpils pašvaldības un Daugavpils Universitātes ēkas, Dubrovina parks, Esplanādes parks ar ūdenskrātuvi, Daugavpils cietoksnis. Netālu no Cietokšņa Daugavas iela šķērso Šuņicas upi, kā arī dzelzceļa līniju zem sena ķieģeļu viadukta.

## Vēsture
274px|thumb|Viadukts Daugavas ielā
[274px|thumb|Daugavas iela pie [Daugavpils cietoksnis|cietokšņa]]

Daugavas ielu, kopā ar 18. novembra ielas daļu pilsētas centrā, uzbūvēja 19. gadsimta pirmajā pusē kā aizsargdambi pret plūdiem. Kapteiņa Meļņikova izstrādāto projektu 1833. gada 27. aprīlī apstiprināja personīgi ķeizars Nikolajs&nbsp;I, tāpēc dambi ilgu laiku sauca par **Nikolaja dambi**. Dambja celtniecība tika pabeigta 1841. gadā, un uz dambja izveidoja šoseju (tagadējās 18. novembra iela un Daugavas iela).

20. gadsimta sākumā Daugavas ielas nosaukums bija **Krasta iela** () vai **Piedaugavas iela** (). Savu tagadējo vārdu tā ieguva 1925. gada 12. janvārī. 1940. gada aprīli uz neilgu laiku (līdz padomju okupācijas sākumam) ielas posms no 18. novembra ielas līdz Šūņupītei tika nosaukts par **Viļa Plūdoņa gatvi**.

## Ievērojami objekti
* Nr. 8 — dzīvojamā ēka, uzcelta 20. gadsimta sākumā, vietējās nozīmes kultūras piemineklis.
* Nr. 22 un 24 — dzīvojamās ēkas, uzceltas 19. gadsimta beigās, vietējās nozīmes kultūras piemineklis.
* Nr. 131 — bijušās sanatorijas "Mežciems" (dibināta 1883. gadā) viesnīca, reģiona nozīmes kultūras piemineklis.
* Kieģeļu mūra dzelzceļa viadukts pār ielu, dzelzceļa līnijā Daugavpils—Kurcums (agrāk Pēterburga—Varšava), uzbūvēts 1902. gadā. Tilta garums 28 metri, augstums 4,9 metri, ailas platums 10,7 metri.

## Ielu savienojumi
Daugavas iela ir savienota ar šādām ielām:
* 18. novembra iela (ielas turpinājums)
* Raiņa iela (savienojums ar sānu brauktuvi)
* Teātra iela (savienojums ar sānu brauktuvi)
* Krišjāņa Valdemāra iela (savienojums ar sānu brauktuvi)
* Imantas iela
* Muzeja iela (savienojums tikai gājējiem)
* Vienības tilts
* Saules iela
* Rīgas iela (savienojums ar sānu brauktuvi)
* Parādes iela (savienojums ar sānu brauktuvi)
* Cietokšņa iela
* Vaļņu iela / Mihaila iela (apļveida krustojums)
* Vaļņu iela (otro reizi)
* Ceriņu iela
*  ("Rīgas šoseja")
* Sabuļu iela
* Jaunciema iela
* Magoņu iela
* Alberta iela
* Rožu iela
* Bezdelīgu iela
* Dienvidu iela
* Tālavas iela
* Parka iela
* Dundagas iela
* Lauku iela

## Atsauces